钦定古今图书集成/方舆汇编/职方典/第1470卷 > 《大理怀古》前人
## 钦定古今图书集成/方舆汇编/职方典/第1470卷 > 《大理怀古》前人

西南奇胜满梁州，沧洱雄封控上游。张盛传经开礼
乐，段蒙辟地自春秋。献花逸事高三塔，写韵才名压
十楼。只有穷兵天宝恨，万人冢畔草含愁。

夭矫盘清秀，蜿蜒跃碧潺。地灵吁可駴，天险邈难攀。
井络称雄镇，坤维倚大闲。往来无六诏，俯仰了群蛮。
“圣代提封阔，元戎遴选难。度辽推世胄，越嶲靖神奸。
虎节光推毂，犀毘响赐环。铭功崖畔石，宁羡玉门班。”